李弥逊
春日奉陪子安诸公游石门
提壶唤新春，病客春思搅。
茶瓯曲肱罢。联屐事幽讨。
叩门探繁香，翠蔓花尚少。
却携二三子，深行出飞鸟。
羊肠走鸣泉，凤尾摇寒篠。
俯窥万蟛烟，筇声响林杪。
汤休真解事，煮饼禅坊悄。
杯盘坐晚涧，落业风自扫。
眼明玉华阴，桃枝露红小。
更倾樽中馀，邀月下云表。
澄江静可鉴，合嶂青未了。
石梁接楼居，屋解挂参昂。
谁知人间世，仿佛见三岛。
烟尘暗中原，怀抱镇煎焰。
一行瘴海头，岁月不知老。
金兰有佳士，相见独不早。
于蒿得长松，颇亦慰枯杭，
春风正颠狂，日日被花恼。
欢来即相觅，真处在草草。
身名两姑置，有酒为君倒。